Округли сто

**“МЕНАЏМЕНТ У УПРАВИ – ИНОВАЦИЈАМА ДО БОЉЕ УПРАВЕ”**

Позивамо Вас да у четвртак, **20.09.2018.** године у 11:00, на Факултету организационих наука, Универзитета у Београду, будете учесник Округлог стола **“МЕНАЏМЕНТ У УПРАВИ – ИНОВАЦИЈАМА ДО БОЉЕ УПРАВЕ”,** у чијем уводном делу ће бити представљен мастер програм академских студија **“МЕНАЏМЕНТ У УПРАВИ”.**

Округли сто је организован са циљем да се у кругу компетентних и заинтересованих учесника предложе решења у вези образовних, научних, практичних и иновационих аспеката менаџмента у управи у Републици Србији.

**Учесници:** Представници ФОН-а, Универзитета у Београду, Факултете за управо, Универзитета у Љубљани, чланови академске и научне заједнице, представници Владе Републике Србије, Покрајинске владе Аутономне Покрајине Војводине, локалних самоуправа и других организација, , некадашњи, садашњи и потенцијални студенти Мастер програма академских студија “Менаџмент у управи.

**Сатница** Округлог стола **“МЕНАЏМЕНТ У УПРАВИ – ИНОВАЦИЈАМА ДО БОЉЕ УПРАВЕ”**

|  |  |
| --- | --- |
| 10:30 – 11:00 | Регистрација учесника |
| 11:00 – 11:30 | Поздравне и уводне речи представника ФОН-а, Универзитета у Београду, Универзитета у Љубљани и Владе Републике Србије |
| 11:30 – 12:00 | Представљање Мастер програма академских студија **“МЕНАЏМЕНТ У УПРАВИ”** |
| 12:00 – 13:15 | Дискусија у оквиру Округлог стола: “МЕНАЏМЕНТ У УПРАВИ – ИНОВАЦИЈАМА ДО БОЉЕ УПРАВЕ”, уз уводне напомене модератора, обухватиће следеће теме:   * Значај и могућности иновација у управи * Образовање кадрова за одговорну, ефективну и ефикасну управу * Електронска управа-значај и могућности * Одговорна, ефективна и ефикасна локална самоуправа * Квалитет и стандардизовани системи менаџмента у управи |

**МАСТЕР АКАДЕМСКЕ СТУДИЈЕ “МЕНАЏМЕНТ У УПРАВИ”**

***Менаџмент у управи*** је заједнички студијски програм Универзитета у Београду - Факултета организационих наука и Универзитета у Љубљани, Факултета за управу (*Univerza v Ljubljani, Fakulteta za upravo*).

Заједнички студијски програм је одговор на растућу тражњу у националним (српском и словеначком) и европским оквирима за стручњацима који су способни да примењују менаџерска и организациона знања и методе у управи и јавном сектору.

Студијски програм Менаџмент у управи је усклађен са савременим домаћим и светским стањем науке, струке и трендовима у истраживању јавног менаџмента (новог и пост-новог јавног менаџмента), управе, локалне самоуправе, јавног сектора и упоредив је са сличним програмима на иностраним високошколским установама, а посебно у оквиру европског образовног простора.

Заједничке академске мастер, односно магистарске студије Менаџмент у управи реализују се као једногодишњи (60 ЕСПБ) или двогодишњи (120 ЕСПБ) студијски програм зависно од тога да ли су студенти на претходном нивоу образовања завршили академске студије у четворогодишњем (240 ЕСПБ) или трогодишњем (180 ЕСПБ) трајању.

Програм је усмерен ка коришћењу синергијских предности партнерских факултета и добре националне и европске праксе. У оквиру програма Менаџмент у управи је и у студијска посета студената партнерском факултету и националним институцијама. Мобилност и заједнички рад студената и предавача са партнерских факултета уносе вишекултуралну димензију и подижу међународну вредност резултата андрагошког и развојно-истраживачког рада, као и повећање могућности међународног запошљавања завршених студената. Студенти се подстичу, да након истраживања која спроводе у обе земље, резултате објаве у међународно признатим публикацијама.

У зависности од претходно стечене дипломе, програм траје два (четири) семестра и омогућује студентима да током једне године стекну 62 ЕСПБ полагањем три обавезна и два изборна предмета из једног од четири изборнa модула, израдом и одбраном завршног мастер, (магистарског) рада.

Након завршеног заједничког студијског програма студент добија заједничку диплому оба универзитета (факултета) и стиче стручно звање мастер (магистар) Менаџмента у управи.

Програм Менаџмент у управи изводи се на следећим студијским групама, а студент се за једну од њих опредељује на почетку студија:

* Управљање људским ресурсима
* Управна информатика
* Менаџмент у локалној самоуправи
* Менаџмент квалитета у јавном сектору